ตลาดหุ้นเอเชียแดงยกแผง! หลังดาวโจนส์ดิ่ง 500 จุด-ดัชนี S&P500 นิวโลว์รอบ 14 เดือน
ตลาดหุ้นเอเชียแดงยกแผง! หลังดาวโจนส์ดิ่ง 500 จุด-ดัชนี S&P500 นิวโลว์รอบ 14 เดือน ฟากนลท.นักลงทุนจับตาประชุมเฟดใกล้ชิด
18 ธ.ค. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ (18 ธ.ค.) โดยได้รับแรงกดดันจากดัชนีดาวโจนส์ตลาดหุ้นนิวยอร์กที่ปิดร่วงลงกว่า 500 จุดเมื่อคืน ขณะที่ดัชนี S&amp;P500 ปิดที่ระดับต่ำสุดในรอบ 14 เดือน เนื่องจากนักลงทุนยังคงวิตกกังวลเกี่ยวกับการชะลอตัวของเศรษฐกิจโลก หลังจากประเทศยักษ์ใหญ่อย่างสหรัฐฯและจีนเปิดเผยข้อมูลเศรษฐกิจที่ซบเซา
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,275.51 จุด ลดลง 231.37 จุด, -1.08%
ดัชนี SSE Composite ตลาดหุ้นจีนเปิดวันนี้ที่ 2,583.63 จุด ลดลง 14.34 จุด, -0.55%
ดัชนี HSI ตลาดหุ้นฮ่องกงเปิดวันนี้ที่ 25,903.98 จุด ลดลง 184.00 จุด, -0.71%
ดัชนี TAIEX ตลาดหุ้นไต้หวันเปิดวันนี้ที่ 9,756.46 จุด ลดลง 31.07 จุด, -0.32%
ดัชนี KOSPI ตลาดหุ้นเกาหลีใต้เปิดวันนี้ที่ 2,057.39 จุด ลดลง 13.70 จุด, -0.66%
ดัชนี FTSE STI ตลาดหุ้นสิงคโปร์เปิดวันนี้ที่ 3,077.89 จุด ลดลง 36.36 จุด, -1.17%
ดัชนี FBMKLCI ตลาดหุ้นมาเลเซียเปิดวันนี้ที่ 1,628.47 จุด ลดลง 13.15 จุด, -0.80%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,478.36 จุด ลดลง 42.04 จุด, -0.56%
นอกจากนี้ นักลงทุนยังระมัดระวังการซื้อขายก่อนที่จะรู้ผลการประชุมนโยบายการเงินของเฟดซึ่งจะเริ่มเปิดฉากขึ้นในวันอังคารที่ 18 ธ.ค. และเสร็จสิ้นในวันพุธที่ 19 ธ.ค.ตามเวลาสหรัฐ ท่ามกลางกระแสคาดการณ์ที่ว่า เฟดจะปรับขึ้นอัตราดอกเบี้ยในการประชุมครั้งนี้ ซึ่งจะเป็นการปรับขึ้นอัตราดอกเบี้ยครั้งที่ 4 สำหรับปีนี้